**JEGYZŐKÖNYV**

**Készült:** Cserépfalu Községi Önkormányzat Képviselő-testületének **2015.12.02-én** tartott üléséről

**Jelen vannak:** Csendes Péter polgármester

 Nemes Bertalan alpolgármester

 Dósa Sándor képviselő

 Karcagi Sándorné képviselő

 Mizser László képviselő

 Nagy József képviselő

 Virág László képviselő

**Tanácskozási joggal részt vesz az ülés teljes időtartamán:**

 Farmosi Zoltán jegyző

**Tanácskozási joggal részt vesz az ülés 1. napirendi pontján**

Fehérvári István Helyi Értéktár Bizottság elnöke

**Tanácskozási joggal részt vesz az ülés 2-3. napirendi pontján**

Dósa Lászlóné óvodavezető

 Molnár János Polgárőr Egyesület elnöke

**Lakosság részéről részt vesz**: 5 fő

**Csendes Péter**: Sok szeretettel köszöntök mindenkit. Külön köszöntöm a Polgárőr Egyesület elnökét, a helyi értéktár bizottság elnökét és tagjait és díszpolgárunkat. Megállapítom, hogy a testület határozatképes. A jegyzőkönyv hitelesítésére felkérem Mizser Lászlót és Virág Lászlót. Aki egyetért a személyükkel, kérem kézfeltartással jelezze.

***Szavazásban résztvevő képviselők száma: 7 fő***

***A Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítésére Mizser László és Virág László képviselőket jelöli ki.***

**Csendes Péter:** A napirendi pontokat a kiküldött meghívó szerint javaslom elfogadni. Aki ezzel egyetért, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül a napirendi pontokat az alábbiak szerint fogadja el:***

**Napirendi pontok:**

1. Tájékoztató a Helyi Értéktár Bizottság munkájáról, helyi értékek

helyi értéktárba történő felvételéről

Előadó: Fehérvári István bizottság elnöke

1. Képviselőtestület 2016. I. félévi munkaterve

Előadó: Nagy József ÜPB elnök

1. Cserépfalui Napköziotthonos Óvoda munkájáról beszámoló

Előadó: Dósa Lászlóné óvodavezető

1. A helyi Polgárőr Egyesület tevékenységéről tájékoztató

Előadó: Molnár János elnök

1. Helyi adórendelet módosítása

Előadó: Nagy József ÜPB elnök

 Farmosi Zoltán jegyző

1. 2016. évi bérleti díjak megállapítása

Előadó: Csendes Péter polgármester

1. Indítványok, javaslatok

***Zárt ülés***

1. Szociális kérelmek elbírálása

Előadó: Farmosi Zoltán jegyző

1. Bursa Hungarica Ösztöndíjpályázatok elbírálása

Előadó: Farmosi Zoltán jegyző

1. Döntés Arany János Tehetséggondozó Programban való részvételről

és támogatásról

Előadó: Farmosi Zoltán jegyző

1. Szociális célú tűzifa támogatások elbírálása

 Előadó: Farmosi Zoltán jegyző

***A Képviselőtestület 1. napirendi pont keretében a Helyi Értéktár Bizottság munkájáról szóló beszámolóról és a helyi értékek helyi értéktárba történő felvételéről tárgyal***

**Csendes Péter**: Az 1. napirendi pont előterjesztéséhez felkérem Fehérvári Istvánt a Helyi Értéktár Bizottság elnökét.

**Fehérvári István:** Köszöntöm a testület tagjait. Bejelentem, hogy elkészült a cserépfalui értékek gyűjteménye. Szeretném tájékoztatni a testületet az értéktár működésének jogszabályi hátteréről és a bizottság munkájáról. A 2012. évi a XXX. törvény az alaprendelet, amely a magyar értékekről és hungaricumokról rendelkezik, és a 114/2013. számú kormányrendelet részletesen rendelkezik a témáról. Különböző szinteken lehet értékeket összeállítani, helyi, területi, megyei, országos és hungarikumok. Ezen jogszabályok figyelembe vételével jött létre az Önkormányzat döntése alapján la Cserépfalui Települési Értéktár Bizottság. A bizottság tagjainak feladata volt, hogy felmérje a szellemi, gazdasági, kulturális természeti értékeket. Igyekeztünk erre felkérni a legjobb szakembereket. Köszönet a munkájukért a bizottság tagjainak: Méreg Lajosnénak, Dósa Mártának, Fila Józsefnek, valamint azoknak is, akik ebben a munkában részt vettek. A bizottság a 2015.november 2-ai ülésén létrehozta a cserépfalui értékek jegyzékét az értéktárba. 12 kategóriában 21 témát nyilvánítottunk értékké.

*/A Helyi Értéktár anyaga megtalálható a cserepfalu.hu honlapon az Önkormányzat/Közérdekű/Értéktár menüpont alatt*./

A bizottság tovább folytatja munkáját az SZMSZ szerint és évente legalább 2-szer ülésezik. Lehetősége van minden cserépfalui lakosnak arra , hogy a jogszabály szerinti tartalommal és formában értéket állítson össze. A bizottság megalakulása óta 4 alkalommal ülésezett, ahová a polgármester urat is meghívtuk, azért, hogy lássa a bizottság munkáját és részese legyen a döntéseknek. További elképzelésünk, hogy bizonyos értékeket magasabb szintre szeretnénk beterjeszteni. 4 olyan érték van, amelyet megyei értékké szeretnénk nyilváníttatni: Hórvölgy, Subalyuk barlang, az Ódorvár és Hajnóczi barlang és a Cserépfalui Református Templom. Ezeket az értékeket úgy lehet megyei szintre felterjeszteni, hogy támogatói leveleket kell hozzá beszerezni az arra illetékes szervektől. Pl. a református templomhoz pl. célszerű lenne püspök úrtól egy támogatói levelet vagy pl. a Hórvölgyhöz a Bükki Nemzeti Parktól egy szakmai alátámasztó levelet. Van egy érték, amit országos szintre is szeretnénk felterjeszteni, ez pedig a Subalyuk Barlang, mivel ez az országban egyedülálló.

A beszámolóm végén szeretnék még egyszer köszönetet mondani mindazoknak, akik részt vettek ebben a munkában, azoknak akik elkészítették ezeket az anyagokat és azoknak is, akik segítettek a gépelési munkában és összeállították az anyagot. Most pedig szeretném a Cserépi Értéktár 1. példányát polgármester úrnak átadni.

Akinek kérdése van a témával kapcsolatban, arra szívesen válaszolok.

**Csendes Péter**: Én olvastam az anyagot és szeretném megköszönni a bizottság munkáját. Úgy gondolom, hogy jó döntés volt, hogy tisztújítást hajtottunk végre a bizottság tagjait illetően, hiszen óriási lelkesedéssel, odaadással végezték munkájukat. Köszönetünket egy kis ajándékkal szeretnénk kifejezni.

Van olyan tervünk is, hogy erről az anyagról a későbbiekben szeretnénk készíteni egy kisebb könyvet vagy füzetet is.

**Dósa Sándor**: Felmerült-e a bizottság részéről, hogy egy szakmát is akár értékké nyilvánítsanak, mint pld. a kovács szakma, ami jellemző volt a településre?

**Fehérvári István**: Bármilyen témában lehet értékké nyilvánítani javaslatokat, ha az ki van dolgozva az előbb elmondottak szerint. Egyébként a jogszabály nem mondja ki, hogy mi az érték. Minden érték lehet, amit annak nyilvánítanak.

**Nagy József:** Nekem is lenne javaslatom, lehet, hogy előterjesztés is lesz belőle. Az I. és II. világháborúban elesett cserépi katonák értékké nyilvánításáról lenne szó.

**Fehérvári István**: Természetesen fel lehet majd venni az értékek közé. A mostani anyag elkészítésénél is felmerült Mizser István tanítónak az értékké nyilvánítása is, mint személy. Az a kritérium, hogy élő személy nem lehet, de csak a nagyon alaposan megindokolt személyt vagy személyeket javaslom beterjeszteni értéknek.

**Fila József**: Szeretnék hozzá szólni, mint a bizottság tagja, hogy egy kicsit más megvilágításból is lássák a dolgot. A szőlő és borkultúra témával kapcsolatban mondanám, -ami az én területem volt a bizottság munkájában is, - hogy mára már megváltoztak a technológiai feltételek is ezen tevékenység kapcsán, ezért a testületnek támogatni kell, hogy ez továbbra is érték maradhasson. Gondolok itt arra, hogy a tárgyi dolgokat meg kell őrizni, hogy azok továbbra is bemutathatóak legyenek. Én a magam részéről felajánlom azokat a tárgyi eszközöket, amiket az elmúlt 20 évben összegyűjtöttem. Ezeket egy kiállítási formában, tárgyiasult értékként meg kellene őrizni.

**Bojtár Lajos**: Én is szeretnék javasolni értéknek pl. dűlő neveket, amik már kiveszőben vannak, és hogy az utókor is tovább tudja vinni ezeknek az értékeknek a fennmaradását.

Nagyon örülök ennek a kezdeményezésnek és részemről is köszönet azért a munkáért, amit végeztek az Értéktár Bizottságban.

**Fehérvári István**: Még egyszer mondom, hogy ha a bizottság elé kerül egy olyan anyag, ami kész, azt támogatni fogjuk.

**Csendes Péter**: Amennyiben nincs más kérdés, aki a Helyi Értéktár Bizottság munkájáról szóló beszámolóval, valamint a helyi értékek értéktárba történő felvételével egyetért, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**116/2015.(XII.02.) számú Kt. határozat**

**Tárgy:** Helyi Értéktár Bizottság munkájáról szóló beszámoló elfogadása és a helyi értékek értékbárba történő felvétele

Cserépfalu Község Önkormányzatának Képviselő-testülete megtárgyalta a Helyi Értéktár Bizottság elnökének előterjesztésében a Helyi Értéktár Bizottság munkájáról szóló beszámolót és azt

**jóváhagyólag elfogadja.**

A Képviselőtestület a Helyi Értéktár Bizottság által összeállított Cserépfalui Értékek címszó alatt összegyűjtött értékekeinek helyi értéktárba történő felvételével egyetért.

A testület felkéri Fehérvári István a Heyi Értéktár Bizottság elnökét, hogy a helyi értéktárba felvett értékekről tájékoztassa a B-A-Z Megyei Értéktár Bizottságot.

Felelős: Fehérvári István Helyi Értéktár Bizottság elnöke

Határidő: azonnal

***A Képviselőtestület 2. napirendi pont keretében a Képviselőtestület 2016. I. félévi munkatervét vitatja meg***

**Csendes Péter**: A 2016. I. félévi munkaterv összetételét én javasoltam a kötelező feladatokat figyelembe véve, de az előterjesztő Nagy József ÜPB elnök.

**Nagy József**: Mindenki megkapta az előterjesztést. A törvény úgy rendelkezik, hogy egy évben legalább 6 ülést kell tartani, egyébként szükség szerint úgy is kell üléseznünk. Én javaslom a testületnek elfogadásra a munkatervet.

**Csendes Péter:** Van-e valakinek ezzel kapcsolatban javaslata, véleménye?

**Mizser László:** A februári költségvetés tárgyalásánál javasolnám, hogy a Kulturális, sport és településfejlesztési bizottság is részt vegyen és véleményezze a költségvetést, akár együtt az Ügyrendi és Pénzügyi bizottsággal.

**Dósa Sándor:** A Kulturális, Sport és Településfejlesztési Bizottság létszámát illetően is el kellene dönteni, hogy mi legyen? Vegyünk-e fel új külsős tagot vagy csökkentsük a bizottság létszámát.

**Csendes Péter**: Igen, vagy módosítani kell az SZMSZ-t vagy felveszünk egy tagot. A testületnek el kell dönteni, hogy mi legyen.

Ha nincs más javaslat, aki egyetért a Képviselőtestület 2016. I. félévi munkatervével, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**117/2015. (XII.02.) számú Kt. határozat**

**Tárgy:** A Képviselőtestület 2016. I. félévi munkatervének elfogadása

Cserépfalu Község Önkormányzatának Képviselő-testülete megtárgyalta az Ügyrendi és Pénzügyi Bizottság elnökének előterjesztésében a Képviselőtestület 2016. I. félévi munkatervét és azt

**jóváhagyólag elfogadja.**

Felelős: Csendes Péter polgármester

Határidő: 2016. azonnal, ill. 2016.06.30.

***A Képviselőtestület 3.napirendi pont keretében a Cserépfalui Napköziotthonos Óvoda munkájáról szóló beszámolót vitatja meg***

**Csendes Péter:** Köszöntjük körünkben Dósa Lászlóné óvodavezetőt. Az írásos előterjesztést megkaptuk tőle. Kívánja-e kiegészíteni azt?

**Dósa Lászlóné**: Nem, de amennyiben kérdés van ezzel kapcsolatban, szívesen válaszolok.

**Csendes Péter:** Van-e kérdés, javaslat a beszámolóval kapcsolatban?

**Nagy József**: Távlatok címszó alatt szerepel, hogy számunkra fontos lenne, ha a második dajka főállásban lenne foglalkoztatva.

**Dósa Lászlóné**: Igen, mert az egyik dajka közfoglalkoztatásban van felvéve, és nem állandó a dajka személye, volt már korábban, hogy egy hét alatt több személy is cserélődött ezen feladatra. Egyébként nem mindegy, hogy ki a dajka néni, milyen szeretettel veszi körül a gyerekeket.

**Mizser László**: Van egy megjegyzés az óvoda felújításával kapcsolatban a beszámolóban, hogy külsőleg a kívánalmaknak teljesen megfelelő óvoda lett kialakítva. Csak külsőleg?

**Dósa Lászlóné**: Igen. Belülről megmaradtak a rossz ajtók, vagy pl. az iroda helyiség is teljesen elavult. Igaz a hivataltól kaptunk egy szekrénysort, de ezzel még nem lett rendbe minden.

**Csendes Péter:** Az irodahelyiség az tényleg nagyon csúnya. Én azt javasolnám, hogy amit az alapítvány kapott támogatást több évvel ezelőtt, azt az összeget fel kell használni erre a célra.

**Dósa Lászlóné**: Sajnáljuk, hogy abból az összegből irodabútort vegyünk, mert annál fontosabbnak tartanánk akkor a csoportszobákban lévő bútorokat lecserélni, mert azok is az 1980-as években lettek véve.

**Bojtár Lajos:** Az óvodavezetőhöz lenne kérdésem. Jelenleg mennyi az óvodás gyermekek száma, és a jövőben mennyi várható.

**Dósa Lászlóné:** Jelenleg 24 fő a létszám, a következő évben kb. 30 fő, de Cserépváraljáról és Bogácsról is járnak gyermekek.

**Bojtár Lajos**: És mennyi a kapacitása az óvodának?

**Dósa Lászlóné:** 30 főben van meghatározva, de 10 %-os eltérés belefér.

**Bojtár Lajos:** A kormány tervezi a bölcsődei ellátás kötelező bevezetését, amennyiben legalább 5 fő igényt tart rá.

**Csendes Péter**: Ez nem olyan egyszerű. Annak a feltételeit is ki kell alakítani. Gondolom, hogy ezt nem fogják egyik pillanatról a másikra bevezetni.

**Farmosi Zoltán:** Jelenleg 10.000 fő felett kötelező bölcsődét fenntartani.

**Csendes Péter**: Amennyiben nincs kérdés, javaslat, megköszönöm az óvodavezetőnek a beszámolót, és aki egyetért azzal, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**118/2015.(XII.02.) számú Kt. határozat**

**Tárgy:** Cserépfalui Napköziotthonos Óvoda tevékenységéről beszámoló elfogadása

Cserépfalu Község Önkormányzatának Képviselő-testülete megtárgyalta a Cserépfalui Napköziotthonos Óvoda vezetőjének előterjesztését az óvoda elmúlt évi tevékenységéről.

A Képviselőtestület az óvoda tevékenységéről szóló beszámolóját

**jóváhagyólag elfogadja.**

**Felelős**: Dósa Lászlóné óvodavezető

**Határidő**: azonnal

***A Képviselőtestület 4. napirendi pont keretében a Cserépfalui Polgárőr Egyesület beszámolóját tárgyalja***

**Csendes Péter:** Ezen napirendi előterjesztéséhez felkérem Molnár Jánost, a helyi Polgárőr Egyesület elnökét. Ő is megküldte írásos beszámolóját a témával kapcsolatban. Kívánja-e kiegészíteni azt?

**Molnár János:** Annyiban, hogy szeretném felhívni a képviselők figyelmét az előterjesztés utolsó mondataira, ami a 2016. évi terveinkre vonatkozik. Fokozottabb figyelmet szeretnénk fordítani a betörések elkerülésére, a Bogácsi Rendőrséggel összefogva. Még egy megjegyzés: a pénzügyi beszámolót még nem tudtunk készíteni, az majd csak a következő év februárja körül lesz meg.

**Csendes Péter**: A beszámolót azért kértük, mert ez az Önkormányzat és az Egyesület között meglévő megállapodás része. Van-e valakinek kérdése, javaslata az előterjesztéssel kapcsolatban?

**Nagy József**: Hogy álltok a beruházással?

**Molnár János**: A vége felé járunk. Egy utolsó festés van még hátra. Köszönjük a lakosság részéről is az anyagi és fizikai segítséget.

**Csendes Péter**: Amennyiben nincs több kérdés, aki egyetért a Cserépfalui Polgárőr Egyesület munkájáról szóló beszámolóval, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**119/2015.(XII.02.) számú Kt. határozat**

**Tárgy:** Cserépfalui Polgárőr Egyesület beszámolójának elfogadása

Cserépfalu Község Önkormányzatának képviselő-testület megtárgyalta a helyi Polgárőr Egyesület elnökének előterjesztésében az Egyesület tevékenységéről szóló tájékoztatót.

A Képviselőtestület a Polgárőr Egyesület tevékenységéről szóló tájékoztatót

**jóváhagyólag elfogadja.**

Felelős: Molnár János elnök

Határidő: azonnal

***A Képviselőtestület 5. napirendi pont keretében a helyi adórendelet módosítását vitatja meg***

**Csendes Péter:** Ezzel a napirendi ponttal kapcsolatban átadom a szót az ÜPB elnökének.

**Nagy József:** A bizottság megvitatta az adórendet módosítását, amit jegyző úr kezdeményezett. Az volt a dolgunk ebben, hogy a rendeletben százalékosan meghatározott kedvezményt forintosítsuk.

**Farmosi Zoltán:** A Magyar Államkincstár kezdeményezésére kell módosítani, mert az új adóprogram a százalékban meghatározott kedvezményt nem tudta kezelni, ezért forintban kell meghatározni a mértéket. Ez technikai jellegű módosításnak számít, ami belefér a kihirdetési időszakba, ez év végéig tart.

**Csendes Péter:** Van-e valakinek javaslata, véleménye ezzel kapcsolatban? Amennyiben nincs, aki a helyi adórendelet módosítását elfogadja, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi rendeletet alkotja:***

**Cserépfalu Községi Önkormányzat Képviselő-testületének**

**14/2015.(XII. 2.) önkormányzati rendelete a helyi adókról szóló 14/2014. (XI. 24.) önkormányzati rendelet (továbbiakban Rendelet) módosításáról**

Cserépfalu Községi Önkormányzat Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés (h) pontjában meghatározott feladatkörében eljárva a következőket rendeli el:

1. §
2. A rendelet 10. § (7) bekezdése az alábbiakra módosul:

„Komfort nélküli lakással és helyi állandó lakcímmel rendelkező ingatlantulajdonosok esetében az adókedvezmény **11.500 Ft**”

1. A Rendelet 10. § (9) bekezdése az alábbiakra módosul:

„Komfort nélküli lakással és helyi állandó lakcímmel nem rendelkező ingatlantulajdonosok esetében az adókedvezmény **4000 Ft**”

Záró rendelkezések

2.§

(1) A Rendelet nem módosított részei továbbra is hatályban vannak.

(2) Ezen rendelet a kihirdetést követ napon lép hatályba

Cserépfalu, 2015. december 2.

Csendes Péter sk. Farmosi Zoltán sk.

polgármester jegyző

***A Képviselőtestület 5. napirendi pont keretében a 2016. évi bérleti díjakat állapítja meg***

**Csendes Péter*:*** Ezzel kapcsolatban is kiment egy előterjesztés. Tavaly év végén nagyobb hangsúlyt fektettünk a bérleti díjak megállapítására. Akkor tételesen végig néztük azokat és módosítottuk. Most 2016. évre a meglévő díjakat nem javaslom változtatni, viszont 2 új tétel került betervezésre, a főzőkonyha bérleti díja és a Baptista Tevékeny Szeretet Misszió által bérelt iroda bérleti díjára, amire jelenleg nincs bérleti díj megállapítva.

A táblázatból kikerült az Alkotmány úti vendégházak bérleti díja, valamint az Erdei Iskola szállásdíja, mivel mindkét vendégházra megkötött bérleti szerződés megszüntetésre került a bérlők kezdeményezésére. Jelenleg az a Nonprofit Kft. üzemelteti a vendégházakat, ugyanígy az Erdei Iskola üzemeltetése is a Kft-hez került át.

**Mizser László**: A sírhely értékesítés díjánál az a kérdésem, hogy van-e az Önkormányzatnál olyan, hogy ha lejár a sírhely megváltás, akkor meg kell hosszabbítani, és mennyi időre van meghatározva a megváltás ideje?

**Farmosi Zoltán**: 25 év a megváltási idő. Nyilvántartókönyv is volt ezzel kapcsolatban még Bodnár János idejében, majd utána kell nézni. Nagy segítség lenne, ha egy temetőgondok lenne kijelölve, akinek pl. ez is feladata lenne.

**Csendes Péter:** A főzőkonyhának meg kellene határozni a bérleti díját. Az energiaköltséget csak a gázfogyasztásban tudjuk mérni, mert csak gázmérő van külön a konyhára, a víz és az áram nincs leválasztva az iskolától. Ezen költségek kompenzálására a KLIK felé megállapodást kötöttünk. Mostmár egyébként kötöttebb lesz a bérbevétel, mivel iskolaidőszakban péntekig főzés van, így gyakorlatilag csak a szombati napon tudják igénybe venni a konyhát. Nekem az a javaslatom, mivel az iskolai alapítványnak külön fizetnek, hogy a konyhát 10.000 Ft+áfa/nap + gázköltségért adjuk ki úgy, hogy az alaptevékenységet nem zavarhatja. Egyetértetek ezzel a javaslattal? Aki egyetért, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**120/2015.(XII.02.) számú Kt. határozat**

**Tárgy:** Általános Iskola főzőkonyha bérleti díjának megállapítása

Cserépfalu Község Önkormányzatának Képviselő-testülete megtárgyalta a polgármester előterjesztésében az Általános Iskolai főzőkonyha bérbeadásának lehetőségét.

A Képviselőtestület úgy dönt, hogy a főzőkonyha bérbeadását támogatja, a bérleti díját

**10.000 ft + áfa/nap + gázköltség összegben**

állapítja meg.

A Képviselőtestület a bérbeadást azzal a feltétellel támogatja, hogy az a főzőkonyha alaptevékenységét nem zavarja.

Felelős: Csendes Péter polgármester

Határidő: 2016.12.31.

**Csendes Péter:** A Baptista Tevékeny Szeretet Misszió által bérelt helyiség bérleti díjáról mi a véleményetek?

**Farmosi Zoltán**: 2011-ben, amikor feladatellátási szerződést kötöttük a Baptista Tevékeny Szeretet Misszióval, akkor abban nem szerepelt bérleti díj, de mivel egy önkormányzati épület hasznosításáról van szó, ezért erről valamilyen formában rendelkezni kell. Minden önkormányzati ingatlanra meg van állapítva a bérleti díj, egyedül erre a helyiségre nincs.

**Dósa Sándor:** A helyiség rezsiköltségét ki viseli?

**Csendes Péter:** A házi segítségnyújtó szolgálat.

**Karcagi Sándorné**: Az akkori polgármester azt mondta, hogy a szolgálat működését úgy tudják támogatni, hogy nem kérnek bérleti díjat. Én akkor ezt tisztelettel elfogadtam.

Egyébként a rezsiköltség, ami az irodahelyiség áramdíjából adódik, azt terembérleti díjként lett befizetve az Önkormányzathoz. Én várom tisztelettel a testület döntését, aztán azt tolmácsolom a vezetőség felé.

**Csendes Péter**: Van-e valakinek javaslata a bérleti díjat illetően? Abból kell kiindulni, hogy a többi önkormányzati ingatlan esetében milyen bérleti díj van megállapítva. Ha nincs javaslat, akkor én javaslok 10.000 Ft/hó bruttó bérleti díjat. Aki egyetért ezzel, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**121/2015.(XII.02.) számú Kt. határozat**

**Tárgy:** A Baptista Tevékeny Szeretet Misszió házigondozó szolgálat iroda helyiségének bérleti díja

Cserépfalu Község Önkormányzatának képviselő-testülete megtárgyalta a polgármester előterjesztésében a Baptista Tevékenység Szeretet Misszió által bérelt irodahelyiség bérleti díjának megállapítását.

A Képviselőtestület úgy dönt, hogy 2016. évre a házi gondozói szolgálat irodahelyiségének bérleti díját.

**7.847 Ft+ áfa/hó összegben**

határozza meg.

**Határidő: 2016. 12.31.**

**Felelős:** Csendes Péter polgármester

**Csendes Péter:** Aki egyetért azzal, hogy az előterjesztésben szereplő táblázat szerinti többi bérleti díjat változatlanul hagyjuk, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatokot hozza:***

**122/2015.(XII.02.) számú Kt. határozat**

**Tárgy:** Közmű csatlakozási díjak megállapítása

Cserépfalu Községi Önkormányzat Képviselő-testülete a Víz- és csatornahálózatra való csatlakozás díját 2016. évben az alábbiak szerint határozza meg:

**Helyi lakos részére 90.000 Ft+áfa/közmű**

**Nem állandó lakcímmel rendelkezők részére 110.000 Ft+áfa/közmű**

**Közületek, vállalkozók részére 150.000 Ft+áfa/közmű**

**Határidő:** 2016.12.31.

**Felelős:** Csendes Péter polgármester

**123/2015.(XII.02.) számú Kt. határozat**

**Tárgy:** Önkormányzati szolgálati lakások bérleti díjainak megállapítása

Cserépfalu Község Önkormányzatának Képviselőtestülete megtárgyalta a polgármester előterjesztésében az önkormányzati tulajdonban lévő Noszvaji út 5. és Kossuth út 125/A. szám alatti ingatlanok bérleti díjait 2016. évre az alábbiak szerint határozza meg:

* Noszvaji út 5. szám alatti ingatlan bérleti díja: **23.570 Ft/hó**
* Kossuth út 125/A. szám alatti ingatlan bérleti díja **21.000 Ft/hó**

Határidő: 2016. december 31.

Felelős: Csendes Péter polgármester

**124/2015.(XII.02.) számú Kt. határozat**

**Tárgy:** Posta bérleti díjának megállapítása 2016 évre

Cserépfalu Község Önkormányzatának Képviselőtestülete megtárgyalta a polgármester előterjesztésében a Noszvaji út 1. szám alatti önkormányzati ingatlan (Posta) bérleti díját.

A Képviselőtestület a Posta bérleti díját 2016. évre

**21.870 Ft/hó összegben**

 állapítja meg.

**Határidő:** 2016. december 31.

**Felelős:** Csendes Péter polgármester

**125/2015.(XII.02.) számú Kt. határozat**

**Tárgy:** Művelődési Ház bérbeadási díjai

Cserépfalu Község Önkormányzatának Képviselő-testülete megtárgyalta a polgármester előterjesztésében a Művelődési Ház bérleti díjának meghatározását.

A Képviselőtestület a Művelődési Ház bérleti díját 2016 évre kategóriánként az alábbiak szerint határozza meg:

**- Napi árusítás: 6.299 Ft + áfa/alkalom**

**- Zenés, táncos rendezvény 19.685 Ft + áfa +rezsi+ takarítás**

**- civil szervezeteknek díjmentes**

**- Lakodalom 31.496 Ft + áfa + rezsi+ takarítás**

**- Előadás, konferencia 2.336 Ft+ áfa/óra**

összegben határozza meg.

**Határidő:** 2016. december 31.

**Felelős:** Csendes Péter polgármester

**126/2015.(XII.02.) számú Kt. határozat**

**Tárgy:** Önkormányzati temetői sírhely értékesítési díjának meghatározása

Cserépfalu Község Önkormányzatának Képviselőtestülete megtárgyalta a polgármester előterjesztésében a temetői sírhely értékesítésének díját.

A Képviselőtestület a sírhely megváltás díját 2016 évre

**8.283 Ft+ áfa/hely összegben**

állapítja meg.

**Határidő:** 2016. december 31.

**Felelős:** Csendes Péter polgármester

**127/2015.(XII.02.) számú Kt. határozat**

**Tárgy:** Látogatóközpont bérbeadási díja

Cserépfalu Község Önkormányzatának Képviselő-testülete megtárgyalta a polgármester előterjesztésében a Látogatóközpont bérleti díjának meghatározását.

A Képviselőtestület a Látogatóközpont bérleti díját 2016 évre

 **Cégek részére 11.811 Ft + áfa/alkalom**

**Egyesületek, civil szervezetek részére díjmentes**

összegben állapítja meg.

Határidő: 2016. december 31.

Felelős: Csendes Péter polgármester

***A Képviselőtestület 7. napirendi pont keretében indítványokat, javaslatokat tárgyal***

**Csendes Péter:** Elsőként igény merült fel arra vonatkozóan, hogy az étkeztetésnél korábban megállapított vendégétkezői díjat kiegészítsük egy új díjtétellel, gyermekcsoportok ellátására vonatkozóan. Ez leginkább az iskolaidőszakon kívüli időszakra vonatkozna, mivel az Erdei Iskolában elszállásolt csoportok is igénybe vehetik az étkezést. Én javaslom, hogy ezt a kategóriát 600 Ft/fő/adag összegben állapítsuk meg. Van-e valakinek ezzel kapcsolatban kérdése, javaslata, véleménye? Amennyiben a javasolt összeggel, illetve az újabb díjtétellel egyetértetek, kérem kézfeltartással jelezzétek.

***Szavazásban résztvevő képviselők száma: 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**128/2015. (XII.02.) Kt határozati javaslat**

**Tárgy**: Alkalmazotti és vendég (külsős) étkezők étkezési térítési díja

Cserépfalu Községi Önkormányzat Képviselő-testülete az önkormányzatnál foglalkoztatási állományban lévők, a vendég (külsős) felnőtt étkezők, valamint csoportos étkezők napi egyszeri (ebéd) étkezési térítési díját az alábbiakban állapítja meg.

**Önkormányzati alkalmazottak: 525 Ft/ebéd**

**Vendég (külsős) étkezők: 700 Ft/ebéd**

**Csoportos étkezők: 600 Ft/ebéd**

 térítési díjak az Áfa-t tartalmazzák

**Határidő**: azonnal, ill. folyamatos

**Felelős:** Csendes Péter

 polgármester

**Csendes Péter:** Másik indítvány jegyző úr előterjesztésében lenne, a köztisztviselői teljesítmény célok meghatározása 2016. évre. Ezzel kapcsolatban átadom a szót jegyző úr részére.

**Farmosi Zoltán:** Minden évben meg kell határozni a testületnek, hogy ez alapján egyénileg meg tudjam határozni a köztisztviselők számára a teljesítmény célokat.

**Csendes Péter:** Van-e ezzel kapcsolatban valakinek véleménye, hozzászólása, javaslata?

Mivel nincs, így szavazásra teszem fel a kérdést. Aki egyetért a köztisztviselői teljesítmény célok meghatározásával a határozati javaslat alapján, kérem kézfeltartással jelezz.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**129/2015.(XII.02.) számú Kt. határozat**

**Tárgy**: Köztisztviselői teljesítmény követelmény célok 2016 évre

Cserépfalu Község Képviselőtestülete megtárgyalta a jegyző előterjesztésében a Közös Önkormányzati Hivatal köztisztviselői teljesítménykövetelménye cél meghatározását és közszolgálati tisztviselőkről szóló 2011 évi CXXIX törvény 130.§-a alapján a Cserépfalui Közös Önkormányzati Hivatalban foglalkoztatott köztisztviselők 2016. évre vonatkozó teljesítménykövetelményének alapjául szolgáló kiemelt célokat az alábbiak szerint fogadják el:

**-** Az önkormányzatok, és a közös önkormányzati hivatal pénzügyi gazdálkodásának belső ellenőrzése során feltárt hiányosságok kijavításában való közreműködés

- Az önkormányzatok gazdasági programjának kidolgozásában, illetve a szervezeti és működési szabályzatok felülvizsgálatában való közreműködés-

- Felesleges vagyontárgyak selejtezésében való közreműködés.

- Az Alaptörvényben és az ehhez kapcsolódó már elfogadott,úgynevezett sarkalatos törvényekben foglaltak figyelemmel kísérése és az ebből adódó feladatok végrehajtása,

- A közös önkormányzati hivatal létrehozásával felállított hivatali szervezeti struktúra

 hatékonyságának javítása, az ügyfélbarát közigazgatás megteremtése érdekében.

- Az önkormányzatokat érintő pályázatok rendszeres figyelemmel kísérése, kiemelten a még elérhető európai uniós forrásokra.

- A települési honlapok folyamatos és napi karbantartása, frissítése, a közzétételi szabályzatban foglaltak alapján a nyilvánosság biztosítása érdekében

- A Képviselő-testület és bizottságai hatékony, törvényes működésének biztosítása.

- A közigazgatási hatósági eljárás és szolgáltatás általános szabályairól szóló 2004. évi CXL. törvény hatálya alá tartozó és egyéb ügyek gyors, jogszerű intézése, különös tekintettel az eljárási határidők betartására, udvarias, ügyfélbarát ügyintézés.

- Az önkormányzati fejlesztési, felújítási célkitűzések megvalósításának szakszerű, időarányos előkészítése, azok megvalósítására pályázatok előkészítése és benyújtása, a beruházások megvalósításának koordinálása.

- Elektronikus közigazgatás alkalmazásának kiterjesztése, elektronikus tájékoztatás.

- A köztisztviselők szakmai ismereteinek, tevékenységük hatékonyságának, minőségének folyamatos fejlesztése, felkészültségének javítása, alapvizsga, vezetők továbbképzése, tanfolyamokon való részvétel.

- A Hivatal technikai eszközeinek rendszeres fejlesztése.

A képviselő testületek megbízzák a székhely település polgármesterét, valamint a jegyzőt, hogy a köztisztviselők teljesítményértékelése során – a 10/2013 (I.21.) Kormányrendeletben meghatározott feltételeken kívül – jelen határozatban meghatározott követelményeket is vegyék figyelembe.

**Felelős** : Csendes Péter polgármester

 Farmosi Zoltán jegyző

**Határidő**: 2016. december 31.

**Csendes Péter:** A B-A-Z Megyei Kereskedelmi és Iparkamara Önkormányzati szekciója küldött egy megkeresést, hogy szeretnének kibővíteni a tagságukat az önkormányzatokkal, hogy a lényeges a területfejlesztés elősegítése érdekében az információk eljussanak az önkormányzatokhoz is. Megfogalmazza a célokat is ez a szekció. Egy olyan határozatot kellene most elfogadni, hogy Cserépfalu Község Önkormányzata is belép ebbe a szekcióba és vállalja az éves tagdíjat, ami 10.000 Ft/év. Van-e valakinek véleménye, javaslata? Amennyiben nincs, aki elfogadja a B-A-Z Megyei Kereskedelmi és Iparkamara Önkormányzati szekciójához történő csatlakozást, kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**130/2015.(XII.02.) számú Kt. határozat**

**Tárgy:** Csatlakozása B-A-Z Megyei Kereskedelmi és Iparkamara Önkormányzati Szekciójához

Cserépfalu Község Önkormányzatának Képviselő-testülete megtárgyalta a polgármester előterjesztésében a B-A-Z Megyei Kereskedelmi és Iparkamara Önkormányzati Szekciójához történő csatlakozás lehetőségét.

A Képviselőtestület a BOKIK Önkormányzati Szekcióhoz történő csatlakozással

**jóváhagyólag egyetért**,

vállalva ezzel a BOKIK felé a pártoló tagsági díj megfizetését, melynek összege 10.000 Ft/év.

**Határidő:** 15 nap

Felelős: Csendes Péter polgármester

**Csendes Péter:** A Mezőkövesdi Városgazdálkodási Zrt. megküldte a kéményseprő-ipari közszolgáltatással kapcsolatos előterjesztését, melyben a 2016. évi kéményseprési díjtételek elfogadására tett javaslatot. Ezek a díjtételek változatlanok maradtak a 2015. évi díjakhoz képest. Van-e valakinek ezzel kapcsolatban hozzászólása? Amennyiben nincs, kérem, kézfeltartással jelezzék, ha egyetértenek a Mezőkövesdi Városgazdálkodási Zrt. által javasolt kéményseprő-ipari közszolgáltatás díjaival.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**131/2015.(XII.02.) számú Kt. határozat**

**Tárgy:** Kéményseprő-ipari közszolgáltatási díjak jóváhagyása

Cserépfalu Község Önkormányzatának Képviselő-testülete megtárgyalta a polgármester előterjesztésében a Mezőkövesdi Városgazdálkodási Zrt. által megküldött előterjesztését a 2016. évi kéményseprési szolgáltatási díjak megállapításáról.

A Képviselőtestület a Mezőkövesdi Városgazdálkodási Zrt. által 2016. évre előterjesztett kéményseprő-ipari szolgáltatási díjakat

**jóváhagyólag támogatja,**

mivel a díjtételeket a 2015. évi szinten tartja.

Felelős: Csendes Péter polgármester

Határidő: 2016. január 1.

**Farmosi Zoltán:** Mivela díjtételek nem változtak a tavaly elfogadott kéményseprő-ipari közszolgáltatási rendeletünkhöz képest, ezért rendeletet nem kell módosítani.

**Csendes Péter**: Tájékoztatom a testületet, hogy a NORDA-tól megkaptuk a Bükkalja Kőkultúra projekttel kapcsolatos értesítést a szabálytalansági eljárás lezárásáról. Ez az építkezésre vonatkozó eljárás volt, itt a projektmenedzsment tevékenységéhez kapcsolódón igényelt támogatás 220.973 Ft összeggel kerül csökkentésre, ami az Önkormányzatot illető rész, a Bükkalja 2000 Bt támogatása pedig 45.330 Ft összeggel csökken. Tatár úr most próbálja a záró kifizetési kérelmünket benyújtani, de valamilyen technikai hiba miatt ez eddig még nem sikerült. Azt ígérte, hogy holnap beszél velük személyesen is ez ügyben. Amit a NORDA még nem fizetett ki nekünk, azt az összeget fogják csökkenteni 220.973 Ft-tal.

**Farmosi Zoltán:** 2 vagy 3 számlánk kifizetése van felfüggesztve a NORDÁ-nál, plusz a záró kifizetés. Ezekből a számlákból akár még milliókat is várhatunk.

**Csendes Péter:** A következő téma: Ittes-Virág Veronika kérelmet nyújtott be arra vonatkozóan, hogy a Hajnal út 9 mögötti kertek végében minimum 6 m széles, a közforgalom részére megnyitott magánutat kellene kialakítani. Ennek költségét ők vállalják, de az Önkormányzatnak kellene kialakítani, mivel mi vagyunk a tulajdonosok.

**Nagy József:** Ez rendezési terv módosítást is érint?

**Farmosi Zoltán:** Magánút kialakítással igen.

**Mizser László:** A Rendezési terv módosítása sokba kerül.

**Csendes Péter:** Ők annyit szeretnének elérni, ha mi hozzájárulunk, és ismerik ennek költségvonzatát, akkor ők majd kiszámolják, hogy bevállalhatók-e a költségek, és elindítják az ezzel kapcsolatos építési eljárást. Ha ez bevállalható, akkor én támogatom, hogy haladjanak, mert nekünk az az érdekünk, hogy minél több fiatal maradjon a településen. Sőt még azt is meg kellene vizsgálni, hogy hol lehetne építési telkeket kialakítani. A másik dolog, hogy a településen lévő építési telkek, amik már hosszú évek alatt sem kerültek beépítésre, azokkal szemben milyen szankciót lehetne alkalmazni.

**Farmosi Zoltán**: Telekadót lehetne kivetni. Egyébként belterületi építési telek nem sok van.

**Csendes Péter:** Valamilyen megoldást erre hosszútávon ki kell találni.

**Nagy József:** Az a probléma, hogy az Önkormányzatnak nincs olyan belterületi ingatlana, ahol telkeket lehetne kialakítani.

**Farmosi Zoltán:** Visszatérve a kérelemhez, úgy gondolom, hogy nekünk óvatosan kell nyilatkozni ebben a témában. Először is fel kellene mérni ennek a lehetőségét és költségét. Az ingatlan nyilvántartásban ott nincs semmilyen út feltüntetve. A kérelemben egyébként az van, hogy nem csak a telkük mögött, hanem az egész utat ki kellene alakítani, ami a székelykaputól a Szász Péter házáig tart.

**Csendes Péter:** Az kb. 200 m. Az a javaslatom, hogy most napoljuk el a döntést a témában, és megpróbálom kinyomozni, hogy mennyibe kerülne a magánútnak a kialakítása.

**Farmosi Zoltán:** Meg hogy milyen műszaki és jogi feltételei vannak?

**Csendes Péter**: Ha tudjuk, hogy mennyibe kerül és be tudják vállalni annak költségét, akkor az Önkormányzat kötne egy megállapodást az ingatlan tulajdonosával, hogy a magánút kialakításának költségét minden járulékos költséggel együtt kifizeti.

**Dósa Sándor**: A Váraljai úttól a Kácsi útra menő úttal, ami gyepráccsal lett kirakva, arra van engedély, van nem engedélyes köteles?

**Farmosi Zoltán**: Kinn voltunk a helyszínen, az közútként van nyilvántartva. Olyan feltétellel engedte polgármester úr leburkolni, hogy vigyázni kell az alatta lévő pincék állékonyságára.

**Csendes Péter:** Úgy gondoltam, hogy azzal, hogy leburkolja, értéket teremt, nem rombol, de megmondtam, hogy a burkolás után mindent vissza kell állítani az eredeti állapot szerint.

**Farmosi Zoltán**: Nekem is lenne még egy indítványom. A Képviselőtestület 2013. novemberében elfogadta a Helyi Esélyegyenlőségi Programot, amit 2 évente felül kell vizsgálni, ami most telt le. A benne foglalt intézkedési tervek kezdenek megvalósulni. Javaslom a testületnek, hogy a helyi esélyegyenlőségi program felülvizsgálatát jóváhagyólag fogadja el. Egyébként ez azért kötelező, mert a pályázatokhoz ezt be kell adni.

**Csendes Péter**: Aki egyetért a Helyi Esélyegyenlőségi Program felülvizsgálatával, az kérem kézfeltartással jelezze.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**132/2015.(XII.02.) számú Kt. határozat**

**Tárgy:** Cserépfalu Község Helyi Esélyegyenlőségi Programjának felülvizsgálata

Cserépfalu Község Önkormányzatának Képviselő-testülete megtárgyalta a polgármester előterjesztését és megállapította, hogy az egyenlő bánásmódról és az esélyegyenlőség előmozdításáról szóló 2003. évi CXXV törvény előírásának megfelelően Cserépfalu Község Önkormányzata 2013-2018 évekre készített Helyi Esélyegyenlőségi Programja 2 évente előírt felülvizsgálatának eleget tett, s azt a változtatott jogszabályi megfelelőségekkel együtt elfogadja.

Szükség esetén 2016-ban a HEP újra felülvizsgálatra kerül.

**Határidő:** 2017. november 25.

**Felelős**: Csendes Péter polgármester

 Farmosi Zoltán jegyző

Csendes Péter: Tájékoztatom a Képviselőtársakat, hogy a Bükkalja Takrékszövetkezetnél fennálló folyószámla hitelszerződésünk 2015. december 31-én lejár, ezért a 2016. évre vonatkozóan meg kell hosszabbítanunk. Ugyanazokkal a feltételekkel tudjuk újra kötni, mint 2015. évben, 11.200.000 Ft összegre. Van-e kérdés ezzel kapcsolatban? Amennyiben nincs, kérem kézfeltartással jelezzék, ha egyetértenek a folyószámla hitelszerződés újrakötésével.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**133/2015.(XII.02.) számú Kt. határozat**

**Tárgy:** Folyószámla hitel felvétele és visszafizetése

Cserépfalu Község Önkormányzatának Képviselő-testülete a Bükkalja Takarékszövetkezettől **11.200.000 Ft folyószámla hitel** felvételével egyetért.

A futamidő vonatkozásában a testület úgy nyilatkozik, hogy a kért hitelt 2016.január 1. napjától kívánja igénybe venni és 2016. december 31. napjáig visszafizeti.

**A kért hitel fedezetéül a Képviselőtestület az alábbi jogi biztosítékot(kat) ajánlja fel:**

1. Az Önkormányzat 10/2012. (VII.24.)vagyonrendelete alapján, a törzsvagyonhoz nem tartozó, forgalomképes ingatlanokra jelzálogjog bejegyzés. A felajánlott ingatlanok per-, igény- és tehermentesek, más jogügylethez lekötve nincsenek, és nem képezte apport tárgyát sem. Az ingatlanok a hatósági- és az alapvető lakossági szolgáltatások ellátásában nem vesznek részt. A testület hozzájárul az ingatlanoknak a Bükkalja Takarékszövetkezet javára szóló, a hitel és járulékai mértékéig terjedő jelzáloggal történő megterheléséhez, elő helyi zálogjogi ranghelyen.

Az ingatlanok adatai:

* Cserépfalu Alkotmány út 17. szám, belterület 1114 hrsz, lakóház, udvar, 870 m2
* Cserépfalu Alkotmány út 19. szám, belterület 1115 hrsz, lakóház, udvar, 861 m2
* Cserépfalu Kossuth út 138. szám, belterület 226/1 hrsz, lakóház, udvar, 901 m2

**Az Önkormányzat a felajánlott ingatlanra vonatkozó vagyonbiztosításából eredő jogokat a Bükkalja Takarékszövetkezetre engedélyezi.**

**A testület nyilatkozik arról, hogy az Önkormányzat kötelezettségvállalása megfelel a Magyarország gazdasági stabilitásáról szóló 2011. évi CXCIV. törvény 10. § (3) bekezdésében foglaltaknak.**

A testület felhatalmazza a polgármestert a hitelszerződés aláírására.

1. A Képviselőtestület a hitel biztosítékaként a Bükkalja Takarékszövetkezet részére felajánlja központi támogatások, egyéb központi bevételek (SZJA), helyi adó, valamint gépjárműadó bevételek, saját bevételek engedményezését.

**Határidő:** azonnal.

**Felelős:** Csendes Péter polgármester

**Csendes Péter:** A Mezőkövesdi Többcélú Társulás megkeresett minket az ügyben, hogy a Társulási Megállapodást módosítani kellene, mert a Magyar Államkincstártól jeleztek, hogy a Családsegítő és Gyermekjóléti Szolgálat 2016. január 1-jei változása miatt a törzskönyvi bejegyzést nem tudják megcsinálni, amíg minden település el nem fogadta a Társulási Megállapodás módosítását. Ezért most határozatot kellene hoznunk a Mezőkövesdi Többcélú Társulás Társulási Megállapodásának módosításáról. Van-e valakinek ezzel kapcsolatban kérdése, javaslata, véleménye? Amennyiben nincs, kérem a képviselőtársakat, hogy kézfeltartással jelezzék, ha egyetértenek a Társulási megállapodás módosításával.

***Szavazásban résztvevő képviselők száma 7 fő***

***A Képviselőtestület 7 igen szavazattal, ellenszavazat és tartózkodás nélkül az alábbi határozatot hozza:***

**134/2015.(XII.02.) számú Kt. határozat**

**Tárgy:** Mezőkövesdi Többcélú Kistérségi Társulás Társulási Megállapodásának módosítása

Cserépfalu Község Önkormányzatának Képviselő-testülete megtárgyalta az előterjesztést és a következő határozatot hozta:

1. Cserépfalu Község Önkormányzatának Képviselő-testülete a Mezőkövesdi Többcélú Kistérségi Társulás Társulási Megállapodását megtárgyalta és azt elfogadja.

2. A Képviselőtestület felhatalmazza a polgármestert a Társulási Megállapodás módosításával kapcsolatos szükséges intézkedések megtételére.

Határidő: azonnal

Felelős: Csendes Péter polgármester

**Bojtár Lajos:** Szeretnék javaslattal élni a képviselőtestület felé. A ravatalozó előtti területen illetve a sportpálya előtt ki kellene alakítani parkolókat, mert a temetésre érkezők nem tudnak hol leparkolni. A futballpálya északi területén is ki lehetne alakítani ilyen parkolót, de az magántulajdonban van.

**Csendes Péter:** Az Benkő Géza területe. Én már próbáltam vele egyezkedni területcserével, de még nem sikerült megállapodni. Lehet a témával foglalkozni, de nem tudom, hogy lehet-e ott területet szerezni.

**Bojtár Lajos:** A másik lehetőség a futballpálya déli oldala lenne.

**Nemes Bertalan**: Úgy lehetne megoldani ott a parkolási lehetőséget, hogy az árkot le kellene fedni és oda rá lehetne állni az autókkal, ahhoz viszont csatorna elemeket kellene lefektetni és a tetejére egy olyan ereszt kialakítani, ahol a víz le tud folyni. Így az út mindkét oldalán meg tudnának állni az autók.

**Bojtár Lajos**: A hangoshíradóval mi a helyzet?

**Csendes Péter:** Mi a gond vele?

**Bojtár Lajos:** Nem szól.

**Csendes Péter**: Ezt most hallom először. Meg voltunk róla győződve, hogy jól működik, miután annyi pénzt költöttünk rá. Mostmár mindent kicseréltünk rajta. Holnap felhívom a rendszergazdánkat, egy utolsó lehetőséget adva, hogy véglegesen működőképes legyen a rendszer.

Mivel több indítvány javaslat nincs, így a polgármester a nyílt ülést bezárja.

K.m.f.

***Csendes Péter Farmosi Zoltán***

***polgármester jegyző***

Jegyzőkönyv hitelesítők:

***Mizser László Virág László***